b'\n_START_ARTICLE_\nCatherine Eddowes\n_START_SECTION_\nBaggrund\n_START_PARAGRAPH_\nEddowes, ogs\xc3\xa5 kendt som Kate Conway eller Kate Kelly efter sine to samlevere, blev f\xc3\xb8dt i Graisley Green, Wolverhampton, den 14. april, 1842. Hendes far, George Eddowes, var blikkenslager og hendes mor, Catherine, var hjemmeg\xc3\xa5ende med 10 b\xc3\xb8rn. \xc3\x85ret efter hendes f\xc3\xb8dsel flyttede familien til London, men hun vendte senere tilbage til sit f\xc3\xb8dested for at arbejde p\xc3\xa5 tinfabrikken. Efter hun mistede jobbet flyttede hun sammen med en tidligere soldat, Thomas Conway, til Birmingham, og senere flyttede de til London. Sammen med ham fik hun tre b\xc3\xb8rn; en pige og to drenge, men familien skiltes efter at hun begyndte at drikke i 1880. Et \xc3\xa5r efter flyttede hun sammen med John Kelly til Flower and Dean Street, Spitalfields, der p\xc3\xa5 dette tidspunkt var et af de v\xc3\xa6rste slumkvarter i London. Her startede hun som prostituerede for at kunne betale huslejen. _NEWLINE_Om sommeren 1888 tog Eddowes, Kelly og en af deres venner ved navn Emily Birrell forskelligt arbejde p\xc3\xa5 vej til Kent, men ved slutningen af h\xc3\xb8sten, da de vendte tilbage til London var deres penge n\xc3\xa6sten ombrugt. Eddowes og Kelly delte deres sidste sixpence; hvor han fik 4 pence og hun 2 pence, for at kunne betale for hver deres leje for natten i Mile End. De m\xc3\xb8dtes igen om morgenen, den 28. september, men tidligt p\xc3\xa5 eftermiddagen skiltes Eddowes og Kellys veje igen, da Eddowes ville pr\xc3\xb8ve at l\xc3\xa5ne nogle penge af sin datter, Annie Phillips, der var gift med en b\xc3\xb8ssemager fra Southwalk. Efter at have pantsat sine st\xc3\xb8vler fik Kelly penge til natlogi, og if\xc3\xb8lge v\xc3\xa6rten var han der hele natten .\n_START_SECTION_\nBegravelsen\n_START_PARAGRAPH_\nCatherine Eddowes blev begravet i en elmetr\xc3\xa6skiste mandag den 8. oktober, 1888, i City of London Kirkeg\xc3\xa5rd, i en anonym grav. Kelly og Eddowes s\xc3\xb8ster deltog._NEWLINE_I slutningen af 1996 besluttede myndighederne at markere hendes grav med en mindeplade .'